PRIM'AWLA TAL-QORTI ĊIVILI IL-KUMMISSARJU TAT-TAXXI VS. Rat ir-rikors li bih inbdew dawn il-proċeduri, magħmul taħt l-Ordni dwar l- Assistenza Reċiproka Għall-Irkupru Ta' Talbiet li Għandhom X'Jaqsmu Ma' Taxxi, Dazji u Miżuri Oħra (Leġislazzjoni Sussidjarja 460.08), u li ġie mressaq mill-Kummissarju tat-Taxxi fl-20 ta' Lulju, 2021; Rat id-digriet tagħha tat-28 ta' Lulju, 2021, li bis-saħħa tiegħu poġġiet dan ir-rikors għas-smigħ għall-14 ta' Settembru, 2021; Rat in-nota ppreżentata llum waqt is-smigħ tal-14 ta' Settembru, 2021, iffirmata u moqrija seduta stante mill-avukat Ian Etarhuni Belkir, li biha ddikjara li l-Kummissarju tat-Taxxi qiegħed iċedi u jirrinunzja għall-pretensjonijiet tiegħu mressqa fir-rikors għaliex twettaq il-ħlas mitlub; Għaldaqstant fid-dawl ta' din in-nota ta' ċessjoni u ta' dak imsemmi fl-artikoli 906(1) u 907 tal-Kap 12 tal-Liġijiet ta' Malta, il-qorti qiegħda tieqaf milli tqis aktar dan ir- rikors u b'hekk tordna lir-reġistratur sabiex ineħħih minn fuq il-lista tar-rikorsi Digriet mogħti llum, nhar it-Tlieta, 14 ta' Settembru, 2021. Imħallef Deputat Reġistratur